CELEX: 32007R0240
Language: el
Date: 2007-03-06 00:00:00
Title: Κανονισμός (ΕΚ) αριθ. 240/2007 της Επιτροπής, της 6ης Μαρτίου 2007 , όσον αφορά την καταχώριση ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Štramberské uši (ΠΓΕ) — Aceite Monterrubio (ΠΟΠ) — Alfajor de Medina Sidonia (ΠΓΕ)]

7.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/5
            
         ΚΑΝΟΝΙΣΜΌΣ (ΕΚ) αριθ. 240/2007 ΤΗΣ ΕΠΙΤΡΟΠΉΣ
   της 6ης Μαρτίου 2007
   όσον αφορά την καταχώριση ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Štramberské uši (ΠΓΕ) — Aceite Monterrubio (ΠΟΠ) — Alfajor de Medina Sidonia (ΠΓΕ)]
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:
   
               (1)
            
            
               Όπως προβλέπεται από το άρθρο 6 παράγραφος 2 πρώτο εδάφιο και σύμφωνα με το άρθρο 17 παράγραφος 2 του κανονισμού (ΕΚ) αριθ. 510/2006, η αίτηση της Τσεχικής Δημοκρατίας για την καταχώριση στο μητρώο της ονομασίας «Štramberské uši» και η αίτηση της Ισπανίας για την καταχώριση στο μητρώο των δύο ονομασιών «Aceite Monterrubio» και «Alfajor de Medina Sidonia» δημοσιεύθηκαν στην Επίσημη Εφημερίδα της Ευρωπαϊκής Ένωσης
                   (2).
            
         
               (2)
            
            
               Εφόσον δεν απεστάλη στην Επιτροπή καμία ένσταση βάσει του άρθρου 7 του κανονισμού (ΕΚ ) αριθ. 510/2006, οι ονομασίες αυτές εγγράφονται στο «Μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων»,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ονομασίες που αναγράφονται στο παράρτημα του παρόντος κανονισμού εγγράφονται βάσει του παρόντος στο «Μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων».
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Μαρτίου 2007.
      
         
            Για την Επιτροπή
         
         Mariann FISCHER BOEL
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12. Κανονισμός όπως τροποποιήθηκε με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      (2)  ΕΕ C 148 της 24.6.2006, σ. 15 (Štramberské uši)· ΕΕ C 148 της 24.6.2006, σ. 18 (Alfajor de Medina Sidonia)· ΕΕ C 148 της 24.6.2006, σ. 25 (Aceite Monterrubio).
   ΠΑΡΑΡΤΗΜΑ
   1.   Γεωργικά προϊόντα που προορίζονται για ανθρώπινη κατανάλωση, τα οποία απαριθμούνται στο παράρτημα I της συνθήκης
   Κλάση 1.5.   Λιπαρές ουσίες (βούτυρο, μαργαρίνη, λάδι κ.λπ.)
   ΙΣΠΑΝΙΑ
   Aceite Monterrubio (ΠΟΠ).
   2.   Τρόφιμα που αναφέρονται στο παράρτημα I του κανονισμού
   Κλάση 2.4.   Προϊόντα αρτοποιίας, ζαχαροπλαστικής, ζαχαρώδη παρασκευάσματα ή προϊόντα μπισκοτοποιίας
   ΤΣΕΧΙΚΗ ΔΗΜΟΚΡΑΤΙΑ
   Štramberské uši (ΠΓΕ)
   ΙΣΠΑΝΙΑ
   Alfajor de Medina Sidonia (ΠΓΕ).